****

**Gulbenes novada pašvaldības domes priekšsēdētāja ziņojums un paskaidrojuma raksts par Gulbenes novada pašvaldības 2025.gada budžetu**

Budžets izstrādāts, ievērojot Pašvaldības likumā, likumā “Par pašvaldību budžetiem”, Likumā par budžetu un finanšu vadību, likumā “Par valsts budžetu 2025.gadam un budžeta ietvaru 2025., 2026. un 2027.gadam” un Latvijas Republikas Ministru kabineta noteikumos un citos normatīvajos aktos izvirzītās prasības. Budžeta ieņēmumu prognoze un plānoto izdevumu sadalījums izvērtēts, lai veidotu sabalansētu naudas plūsmu 2025.gadam. Pašvaldības budžeta plāna izstrādes procesā izskatīti pašvaldības iestāžu un struktūrvienību uzturēšanas un saimniecisko izdevumu pieprasījumi, izvērtēts pašvaldībā plānoto kultūras, sporta un citu pasākumu plāns un tam nepieciešamais finansējums, īpašu uzmanību veltot dalības nodrošināšanai Latvijas Skolu jaunatnes dziesmu un deju svētkos, kā arī plānojot pašvaldības vēlēšanu nodrošināšanu 2025.gadā. Izvērtēta plānotā naudas plūsma uzsāktajos projektos un aizņemšanās iespējas jauno ieplānoto projektu realizācijai kā arī līdzfinansējuma nodrošināšanai iedzīvotāju līdzdalības budžeta projektu realizācijai un biedrību apstiprināto projektu īstenošanai Gulbenes novada pašvaldībā. Plānojot budžetu 2025.gadam, atkārtoti nācās pārrunāt un pārskatīt Gulbenes novada pašvaldības brīvprātīgās iniciatīvas, respektējot jau pieņemtos lēmumus saistībā ar pašvaldības budžeta izdevumu optimizācijas plānu.

Budžeta izdevumu sadaļā būtisks izdevumu pieaugums ir teritorijas un mājokļu apsaimniekošanā. Mainoties valstī noteiktajai minimālajai mēneša algai plānotas minimālas izmaiņas atalgojuma finansējumā ar samazinājumu vispārējos valdības dienesta izdevumos sakarā ar darbinieku skaita optimizāciju, kas tika uzsākta pagājušajā gadā. Turpina pieaugt skolēnu pārvadājumu izmaksas uz/no izglītības iestādēm saistībā ar bērnu skaita pieaugumu, kuri brauc mācīties uz Gulbenes novada Rankas pamatskolu un papildus plānotajām transporta izmaksām no Lizuma uz Ranku, Lizuma pamatskolas remontdarbu laikā.

Pašvaldības budžeta mērķis ir sadalīt prognozētos pieejamos finanšu līdzekļus attiecīgajā periodā pašvaldības funkciju un uzdevumu izpildei un attīstībai. Atbilstoši Gulbenes novada pašvaldības attīstības plānošanas dokumentiem noteiktas šādas Gulbenes novada pašvaldības 2025.gada budžeta prioritātes:

* Eiropas Savienības un citu finanšu instrumentu finansējuma piesaiste novada attīstību veicinošu projektu realizēšanai;
* Infrastruktūras sakārtošana uzņēmējdarbības attīstībai;
* Pašvaldības iestāžu materiāli tehniskās bāzes uzlabošana/atjaunošana, lai pilnveidotu pakalpojumu sniegšanas kvalitāti iedzīvotājiem.

Plānotā Gulbenes novada pašvaldības budžeta kontekstā paredzēts paplašināt klientu apkalpošanas centru darbību, lai nodrošinātu pašvaldības funkciju un pakalpojumu izpildes kvalitāti visā novadā.

Lielākie projekti uzņēmējdarbības attīstībai piesaistot fondu finansējumu Gulbenes pilsētā: plānota Dzelzceļa un Viestura ielas rekonstrukcija, Kalna, Raiņa un Vītola ielas posmu sakārtošana un Brīvības ielas posma rekonstrukcijas darbi ar Krustalīces krasta nostiprināšanas darbiem. 2025.gada Gulbenes novada pašvaldības budžetā paredzēts gan priekš finansējums, gan līdzfinansējumu projektiem, kas vērsti uz ieguldījumiem cilvēkresursu attīstībā, izaugsmē un pieredzes veidošanā.

2025.gadā paredzēts pabeigt automatizētās šķeldas apkures sistēmas izbūvi Lejasciemā, veikt uzlabojumus Lizuma ciema apkures sistēmā, sakārtot apkures jautājumus Druvienas ciema teritorijā pašvaldības īpašumos, plānots iegādāties mikroautobusu sociālajam dienestam, traktortehniku un piekabes ar aprīkojumu Labiekārtošanas iestādei, autobusu skolēnu pārvadājumu nodrošināšanai.

2025.gada budžeta izpilde prasīs stingru finanšu disciplīnas ievērošanu un kontroli Gulbenes novada pašvaldības iestādēs un struktūrvienībās. Ir jāturpina efektīvi un ekonomiski izmantot piešķirtos finanšu līdzekļus. Plānojam turpināt darbu pie tehnisko projektu izstrādes un strādāt pie jaunu projektu plānošanas saskaņā ar Gulbenes novada ilgtspējīgas attīstības stratēģiju 2014.-2030. gadam un Gulbenes novada attīstības programmu.

**Vispārīga informācija par ekonomisko situāciju pašvaldībā**

Gulbenes novads atrodas Latvijas Ziemeļaustrumu daļā un robežojas ar Alūksnes, Balvu, Cēsu, Madonas un Smiltenes novadu. Novada centrs – Gulbene – atrodas Gulbenes paugur vaļņa dienvidu nogāzē, pārsvarā līdzenā teritorijā. Gulbenes novads ir bagāts ar mežiem, ezeriem un upēm, unikālām dabas bagātībām, kā, piemēram, palienu pļavas un iekšzemes kāpas. Daba ienāk arī Gulbenes pilsētā lielu parku veidā, kas bagāti ar unikāliem dendroloģiskiem stādījumiem. Galvenās tautsaimniecības nozares ir lauksaimniecība, mežizstrāde un kokapstrāde. Gulbenes novada platība ir 1 872 km2.

Gulbenes novada administratīvajā teritorijā ietilpst Gulbenes pilsēta un 13 pagasti – Beļavas, Daukstu, Druvienas, Galgauskas, Jaungulbenes, Lejasciema, Litenes, Lizuma, Līgo, Rankas, Stāmerienas, Stradu, Tirzas. 2024.gadā novadā izveidotas četras pagastu apvienību pārvaldes: Beļavas un Lejasciema pagastu apvienības pārvalde, Daukstu, Galgauskas, Jaungulbenes un Līgo pagastu apvienības pārvalde, Druvienas, Lizuma, Rankas un Tirzas pagastu apvienības pārvalde, Litenes, Stāmerienas un Stradu pagastu apvienības pārvalde (skatīt 1.attēlu).

***1.attēls***



Uz 2025.gada 1.janvāri Gulbenes novada teritorijā deklarēti 19 226 iedzīvotāji (skatīt 2.attēlu), vidējais iedzīvotāju blīvums 10,3 iedzīvotāji uz km2.

***2.attēls***

*Avots: PMLP*

Gulbenes novadā deklarēto iedzīvotāju skaita izmaiņas no 2022.gada 1.janvāra līdz 2025.gada 1.janvārim atspoguļotas 2.attēlā. Uz 2025.gada 1.janvāri Gulbenes novadā savu dzīves vietu deklarējuši 19 226 iedzīvotāji. Lielākā daļa novada iedzīvotāju ir latvieši (86,77%), cittautieši - 13,23%, tajā skaitā krievu tautības iedzīvotāji 8,11 %, ukraiņu tautības iedzīvotāji 1,4 %, iedzīvotāji 3,72 % - citu tautību iedzīvotāji. Iedzīvotāju skaits novadā turpina sarukt, šī tendence novērojama gan Vidzemē, gan valstī kopumā. Pilsonības un migrācijas lietu pārvaldes (turpmāk tekstā - PMLP) dati liecina, ka laika periodā no 2022.gada 1.janvāra līdz 2025.gada 1.janvārim iedzīvotāju skaits novadā sarucis par 805 iedzīvotājiem jeb 4,02 %. Galvenie iedzīvotāju skaita samazinājuma faktori ir iedzīvotāju migrācija un negatīvais dabiskais pieaugums. 2024.gadā Gulbenes novadā reģistrēti 119 jaundzimušie, 288 miršanas gadījumi.

***3.attēls***

*Avots: PMLP*

Saskaņā ar PMLP datiem uz 2025.gada 1.janvāri, Gulbenes novadā deklarēti 19 226 iedzīvotāji. Uz 2025.gada 1.janvāri Gulbenes pilsētā savu deklarēto dzīvesvietu norādījuši 6 969 iedzīvotāji, jeb 36,25 % no novada teritorijā deklarētajiem iedzīvotājiem. Aplūkojot 3.attēla informāciju redzams, ka uz 2025.gada 1.janvāri vislielākais iedzīvotāju skaits ir Stradu pagastā, kur savu dzīvesvietu ir deklarējuši 1 545 iedzīvotāji jeb 8,04 % no novada teritorijā deklarētajiem iedzīvotājiem, Lejasciema pagastā savu dzīvesvietu deklarējuši 1 349 iedzīvotāji jeb 7,02 % no novada teritorijā deklarētajiem iedzīvotājiem. Vismazākais iedzīvotāju skaits uz 2025.gada 1.janvāri ir Līgo pagastā – 357 iedzīvotāji jeb 1,86 % no novada teritorijā deklarētajiem iedzīvotājiem. Salīdzinot iedzīvotāju skaitu uz 2024.gada un 2025.gada 1.janvāri, Gulbenes pilsētā iedzīvotāju skaits ir samazinājies par 34 iedzīvotājiem jeb 0,5 %. Pagastu teritorijās vislielākais iedzīvotāju skaita samazinājums novērojams Tirzas pagastā (-5 %), Beļavas pagastā (-4,5 %), Rankas pagastā (-4,1 %). Iedzīvotāju skaita pieaugums novērojams Stradu pagastā (+0,7 %) un Druvienas pagastā (+0,2 %).

***4.attēls***

*Avots: PMLP*

Aplūkojot 4.attēlu, redzams, ka Gulbenes novadā uz 2025.gada 1.janvāri darbspējas vecumā ir 12 337 iedzīvotāji jeb 64,1 %, pēc darbspējas vecuma ir 4 225 iedzīvotāji jeb 22 %, bet līdz darbspējas vecumam ir 2 664 iedzīvotāji jeb 13,9 %. Pilsonības un migrācijas lietu pārvaldes dati uz 2025.gada 1.janvāri liecina, ka Gulbenes novadā, tāpat kā valstī kopumā, ir novērojama sabiedrības novecošanās, jo pēc darbspējas vecuma iedzīvotāju skaits pārsniedz līdz darbspējas vecuma iedzīvotāju skaitu. Galvenie iemesli sabiedrības novecošanās procesam ir dzīves ilguma palielināšanās un dzimstības rādītāju samazināšanās. Sabiedrības novecošanās process rada izaicinājumus ne tikai sociālajā jomā, bet arī valsts ekonomikā.

***5.attēls***

*Avots: NVA*

Uz 2024.gada 31.decembri bezdarba līmenis Gulbenes novadā ir zemāks nekā Alūksnes novadā un Madonas novadā. Pēc Nodarbinātības valsts aģentūras datiem (turpmāk tekstā – NVA) uz 2024.gada 31.decembri Gulbenes novadā bezdarba līmenis ir 4,6 % no ekonomiski aktīvajiem iedzīvotājiem (skatīt 5.attēlu). Uz 2024.gada 31.decembri Gulbenes novadā reģistrēti 538 bezdarbnieki, kas ir par 42 bezdarbniekiem jeb 7,24 % mazāk nekā uz 2023.gada 31.decembri.

No 2022.gada līdz 2024.gadam Gulbenes novadā bezdarba līmenis ir samazinājies par vienu procentpunktu. Galvenie iemesli, kas radījuši bezdarba līmeņa samazināšanos Gulbenes novadā gan valstī kopumā, ir ilgstošo bezdarbnieku īpatsvara un ekonomiski neaktīvo iedzīvotāju skaita samazinājums.

***6.attēls***

*Avots: Izglītības pārvalde*

Pēc Izglītības pārvaldes datiem uz 2021.gada 1.septembri kopējais izglītojamo skaits Gulbenes novada pašvaldības vispārējās izglītības iestādēs ir 1 882 izglītojamie, savukārt uz 2022.gada septembri izglītojamo skaits samazinājies līdz 1 894 izglītojamajiem, uz 2023.gada 1.septembri izglītojamo skaits novada izglītības iestādēs ir 1 947 izglītojamie. Uz 2024.gada 1.septembri izglītojamo skaits no 1. – 12.klasei novada izglītības iestādēs ir 1 944 izglītojamie, kas ir par 3 izglītojamajiem jeb 0,15 % mazāk kā uz 2023.gada 1.septembri.

Kā redzams 7.attēlā, uz 2024.gada 1.septembri Gulbenes novadā izglītības iegūšana tiek nodrošināta sešās pamatskolās un vienā vidusskolā.

Salīdzinot izglītojamo skaitu uz 2023.gada 1.septembri un izglītojamo skaitu uz 2024.gada 1.septembri (skatīt 7.attēlu), vislielākais izglītojamo pieaugums ir vērojams Sveķu pamatskolā (+ 24 izglītojamie), Rankas pamatskolā (+ 20 izglītojamie) un Stāķu pamatskolā (+ 17 izglītojamie). Izglītojamo skaits ir pieaudzis arī Lizuma pamatskolā (+ 8 izglītojamie). Kā redzams 7.attēlā, laika periodā no 2023.gada 1.septembra līdz 2024.gada 1.septembrim izglītojamo skaits ir samazinājies Gulbenes novada vidusskolā (- 9 izglītojamie), Tirzas pamatskolā (- 4 izglītojamie) un Lejasciema pamatskolā (- 2 izglītojamie).

***7.attēls***

Uz 2024.gada 1.septembri Gulbenes novada pamata un vidējās izglītības pakāpē strādā 295 pedagogi un to vidējais vecums ir 50,6 gadi. Analizējot 8.attēla datus, varam secināt, ka vislielāko īpatsvaru 39 % apjomā veido pedagogi vecuma grupā no 51 – 60 gadiem, kas ir par vienu procentu punktu mazāk, kā uz 2023.gada 1.septembri. Pedagogi vecuma grupā no 41 līdz 50 gadiem veido 20 %, bet savukārt, pedagogi vecuma grupā no 61 – 65 gadiem veido 15 % īpatsvaru, kas ir par vienu procentpunktu vairāk kā uz 2023.gada 1.septembri.

Uz 2024.gada 1.septembri pamata un vidējās izglītības pakāpē strādā par 2 pedagogiem vairāk vecuma grupā virs 65 gadiem nekā uz 2023.gada 1.septembri. Uz 2024.gada 1.septembri no novadā strādājošajiem 295 pedagogiem 21 pedagogs jeb 7 % ir vecumā līdz 30 gadiem, gada laikā šajā vecuma grupā strādājošo pedagogu skaits ir pieaudzis par 6 pedagogiem, kas vērtējama kā pozitīva tendence izglītības jomā.

***8.attēls***

*Avots: Izglītības pārvalde*

Gulbenes novada pašvaldība 2025.gadā plāno piešķirt stipendiju vienam studentam, tādā veidā rosinot jauniešus atgriezties Gulbenes novadā. Stipendijas apmērs ir 80 % no minimālās mēneša darba algas.

Raksturojot ekonomisko uzņēmējdarbības aktivitāti Gulbenes novadā, viens no nozīmīgākajiem faktoriem ir jaunu uzņēmumu reģistrēšanas un likvidēšanas rādītāji. Pēc SIA “Lursoft IT” datiem (skatīt 9.attēlu) Gulbenes novadā uz 2024.gada beigām no jauna reģistrēto uzņēmumu skaits ir vienāds ar likvidēto uzņēmumu skaitu. 2024.gadā, salīdzinot pret iepriekšējo periodu, ir reģistrēts par 9 jauniem uzņēmumiem mazāk, bet likvidēts par 4 uzņēmumiem vairāk.

***9.attēls***

*Avots: SIA “Lursoft IT”*

Gulbenes novada pašvaldība kopš 2013.gada organizē Grantu konkursu “Uzņēmīgi Gulbenes novadā” komercdarbības uzsākšanai un attīstībai. Pašvaldība piešķir atbalstu jaunajiem uzņēmējiem savas idejas īstenošanai un projekta realizācijai. 2025.gadā Gulbenes novada pašvaldības budžetā šim konkursam paredzēti 10 000,00 *euro*.

Gulbenes novadā ir aktīva uzņēmējdarbības vide. Šeit nodod no paaudzes paaudzē savu izloloto ģimenes biznesu, kas nodrošina novada labklājību. Starp lielākajiem uzņēmumiem pēc apgrozījuma Gulbenes novadā ir uzņēmumi, kuri darbojas mēbeļu ražošanā, kokmateriālu, būvmateriālu un sanitārtehnikas ierīču vairumtirdzniecībā, dzīvojamo un nedzīvojamo ēku būvniecībā, mežizstrādē, mežkopībā, kā arī augļu un dārzeņu pārstrādē un konservēšanā. Esošajiem un jauniem uzņēmējiem ir iespēja saņemt atbalstu Latvijas Investīciju un attīstības aģentūras Biznesa inkubatora atbalsta vienībā Gulbenē.

**Pašvaldības administratīvā struktūra**

Gulbenes novada administratīvajā teritorijā novada pašvaldības iedzīvotāju pārstāvību nodrošina to ievēlēta pašvaldības lēmējinstitūcija – Gulbenes novada dome 15 (piecpadsmit) deputātu sastāvā, kas pieņem lēmumus, nosaka pašvaldības institucionālo struktūru, lemj par autonomo funkciju un brīvprātīgo iniciatīvu īstenošanu un par kārtību, kādā nodrošina pašvaldībai deleģēto valsts pārvaldes funkciju un pārvaldes uzdevumu izpildi, izstrādā un izpilda pašvaldības budžetu. Pašvaldības dome atbilstoši kompetencei ir atbildīga par pašvaldības institūciju tiesisku darbību un finanšu līdzekļu izlietojumu.

Pašvaldības darba organizācijas pamatprincipi noteikti 2023.gada 21.decembra Gulbenes novada pašvaldības saistošajos noteikumos Nr. 24 “Gulbenes novada pašvaldības nolikums”.

Gulbenes novada pašvaldība, tās iestādes un struktūrvienības (skatīt 1.tabulu) veic likumā noteiktās funkcijas, veicinot novada attīstību un iedzīvotāju labklājības līmeņa attīstību.

Lai nodrošinātu savu darbību un izstrādātu domes lēmumprojektus, dome no pašvaldības deputātiem ievēl:

* finanšu komiteju 7 locekļu sastāvā;
* sociālo un veselības jautājumu komiteju 7 locekļu sastāvā;
* izglītības, kultūras un sporta jautājumu komiteju 7 locekļu sastāvā;
* attīstības un tautsaimniecības komiteju 7 locekļu sastāvā.

Atsevišķu pašvaldības funkciju pildīšanai dome no deputātiem, pašvaldības darbiniekiem un novada iedzīvotājiem ir izveidojusi 24 komisijas.

***1.tabula***

**Gulbenes novada pašvaldības iestādes un struktūrvienības**

|  |  |
| --- | --- |
| Iestāde: | Gulbenes novada Centrālā pārvalde: |
| Nodaļas: | * Attīstības un iepirkumu nodaļa;
* Finanšu nodaļa;
* Informācijas tehnoloģiju kompetences centrs;
* Īpašumu pārraudzības nodaļa;
* Juridiskā un personālvadības nodaļa;
* Kancelejas nodaļa, kuras sastāvā ir struktūrvienība “Gulbenes novada valsts un pašvaldības vienotais klientu apkalpošanas centrs”;
* atsevišķi speciālisti.
 |
| Izglītības iestādes: | Gulbenes novada Izglītības pārvalde, tās pārraudzībā esošās iestādes: |
|  | * Gulbenes novada vidusskola, kuras sastāvā ir šādas struktūrvienības:
* Internāts;
* Gulbenes stadions;
* Tehniskais jaunrades centrs.
* Lejasciema pamatskola;
* Lizuma pamatskola;
* Rankas pamatskola;
* Stāķu pamatskola;
* Tirzas pamatskola;
* Sveķu pamatskola;
* Gulbenes Mākslas skola;
* Gulbenes Mūzikas skola;
* Gulbenes novada Bērnu un jaunatnes sporta skola;
* Gulbenes 1. pirmsskolas izglītības iestāde;
* Gulbenes 2. pirmsskolas izglītības iestāde “Rūķītis”;
* Gulbenes 3. pirmsskolas izglītības iestāde “Auseklītis”;
* Gulbenes novada pirmsskolas izglītības iestāde “Ābolīši”;
* Jaungulbenes pirmsskolas izglītības iestāde “Pienenīte”;
* Stāķu pirmsskolas izglītības iestāde;
 |
| Sociālās jomas iestādes: | * Gulbenes novada sociālais dienests, kura sastāvā ir šādas struktūrvienības:
* sociālā dzīvojamā māja “Blomīte”;
* Gulbenes veco ļaužu dzīvojamā māja;
* Grupu māja;
* Dienas aprūpes centrs;
* Specializētās darbnīcas;
* Ģimenes atbalsta centrs “Saule”;
* Gulbenes novada sociālās aprūpes centrs “Jaungulbenes Alejas”;
* Gulbenes novada sociālās aprūpes centrs “Siltais”, kura sastāvā ir struktūrvienība “Dzērves”;
 |
| Sporta jomas iestāde: | * Gulbenes novada Sporta pārvalde;
 |
| Kultūras un tūrisma jomas iestādes un struktūrvienības: | * Gulbenes novada kultūras centrs, kura sastāvā ir šādas struktūrvienības:
* Beļavas tautas nams;
* Staru kultūras nams;
* Druvienas kultūras nams;
* Galgauskas kultūras nams;
* Jaungulbenes tautas nams;
* Lejasciema kultūras nams;
* Litenes tautas nams;
* Lizuma kultūras nams;
* Līgo kultūras nams;
* Rankas kultūras nams;
* Stāmerienas un Kalnienas tautas nams;
* Tirzas kultūras nams;
* Gulbenes novada jauniešu centrs “Bāze”, kura sastāvā šādas struktūrvienības:
* Lejasciema jauniešu

centrs “Pulss”;* Rankas pagasta jauniešu iniciatīvas centrs “B.u.M.s.”;
* Stradu jauniešu centrs;
* Gulbenes novada pašvaldības aģentūra “Gulbenes tūrisma un kultūrvēsturiskā mantojuma centrs”, kuras sastāvā ir struktūrvienība:
* Stāmerienas pils;
 | * Gulbenes novada bibliotēka, kuras sastāvā ir šādas struktūrvienības:
* Beļavas pagasta bibliotēka;
* Daukstu pagasta bibliotēka;
* Daukstu pagasta Staru bibliotēka;
* Druvienas pagasta bibliotēka;
* Galgauskas pagasta bibliotēka;
* Jaungulbenes pagasta bibliotēka;
* Lejasciema pagasta bibliotēka;
* Litenes pagasta bibliotēka;
* Lizuma pagasta bibliotēka;
* Līgo pagasta bibliotēka;
* Rankas pagasta Gaujasrēveļu bibliotēka;
* Rankas pagasta bibliotēka;
* Stāmerienas pagasta bibliotēka;
* Stāmerienas pagasta Kalnienas bibliotēka;
* Stradu pagasta bibliotēka;
* Stradu pagasta Stāķu bibliotēka;
* Tirzas pagasta bibliotēka.
 |
| Iestādes: | * Gulbenes novada Gulbenes pilsētas pārvalde;
* Gulbenes novada labiekārtošanas iestāde;
* Gulbenes novada būvvalde;
* Gulbenes novada Dzimtsarakstu nodaļa;
* Gulbenes novada pašvaldības policija;
* Gulbenes novada bāriņtiesa;
 |
| Pagastu apvienības pārvaldes: | * Beļavas un Lejasciema pagastu apvienības pārvalde, kuras sastāvā ir šādas struktūrvienības:
* Lejasciema kultūrvēsturiskā mantojuma un tradīciju centrs;
* Lejasciema veco ļaužu māja;
* Daukstu, Galgauskas, Jaungulbenes un Līgo pagastu apvienības pārvalde, kuras sastāvā ir šādas struktūrvienības:
* Daukstu feldšeru – vecmāšu punkts;
* Staru feldšeru – vecmāšu punkts;
* Krapas sociālo pakalpojumu punkts;
* Galgauskas feldšeru – vecmāšu punkts;
* Druvienas, Lizuma, Rankas un Tirzas pagastu apvienības pārvalde, kuras sastāvā ir šādas struktūrvienības:
* Druvienas feldšeru – vecmāšu punkts;
* Druvienas Vecā skola – muzejs;
* Druvienas latviskās dzīves ziņas centrs;
* Rankas pagasta kultūrvēsturiskā mantojuma centrs;
* Tirzas pagasta novadpētniecības krātuve.
* Litenes, Stāmerienas un Stradu pagastu apvienības pārvalde, kuras sastāvā ir struktūrvienība:
* Stāmerienas veco ļaužu mītne "Saulstari".
 |
| Pašvaldības kapitālsabiedrības: | * Sabiedrība ar ierobežotu atbildību “Gulbenes autobuss”;
* SIA “Gulbenes Energo Serviss”.
 |
| Kapitālsabiedrības, kurās pašvaldība ir kapitāldaļu turētāja: | * Sabiedrība ar ierobežotu atbildību “Gulbenes-Alūksnes bānītis”;
* Sabiedrība ar ierobežotu atbildību “SIA ZAAO”;
* Sabiedrība ar ierobežotu atbildību “Balvu un Gulbenes slimnīcu apvienība”.
 |

**Investīcijas 2025.gadam**

2025.gadā turpinās šādi iepriekšējos gados uzsāktie investīciju projekti: EKII projekts “Ielu apgaismojuma infrastruktūras atjaunošana Gulbenes novadā”, Eiropas Atveseļošanas fonda projekts “Lejasciema pamatskolas ēkas atjaunošana un energoefektivitātes paaugstināšana”, ERAF projekts “Gulbīšu parka atjaunošana Gulbenē, 1.kārta”, Eiropas Atveseļošanas fonda projekts “Lejasciema pamatskolas un Lizuma pamatskolas infrastruktūras pilnveide un aprīkošana” un prioritārais investīciju projekts “Šķeldas apkures katla piegāde un uzstādīšana Lejasciemā”.

Ar Eiropas Savienības struktūrfondu finansiālu atbalstu, valsts budžeta finansējumu un pašvaldības līdzfinansējumu 2025.gadā tiks uzsākti pašvaldības attīstībai nozīmīgi projekti:

* **“Brīvības ielas atjaunošana posmā no Parka ielas līdz Upes ielai Gulbenē”**, šim mērķim ir piešķirts valsts budžeta valsts autoceļu fonda programmas finansējums 711 401 *euro* apmērā.
* ERAF projekts **“Uzņēmējdarbības publiskās infrastruktūras uzlabošana Dzelzceļa ielā un Viestura ielā”** (projekta Nr. 6.1.1.3/1/24/A/007). Projekta mērķis ir atjaunot Viestura ielas segumu aptuveni 1,6 km garumā, atjaunot Dzelzceļa ielas segumu aptuveni 1,43 km garumā, izveidot veloceliņus, kas būtu apvienoti ar gājēju ietvēm, izbūvēt jaunu lietus ūdens novades sistēmu, ūdensapgādes un kanalizācijas tīklu izbūvi, kā arī atjaunot ielu apgaismojumu tīklu. Projekta realizācija paredzēta 2025.gadā un 2026.gadā.
* ERAF projekts **“Uzņēmējdarbības attīstība Gulbenes pilsētā”**. Projekta mērķis ir pārbūvēt Kalna, Raiņa un Vītolu ielas 1000 metru garumā, izbūvēt ūdensvada un kanalizācijas tīklus un ierīkot apgaismojumu. Projekta realizācija paredzēta no 2025.gada līdz 2027.gadam.
* ERAF projekts **“Ēku siltumapgādes vieda vadība”** (projekta Nr. 5.1.1.4/1/24/I/002). Projektā piedalīsies deviņas pašvaldības, Gulbenes novada pašvaldība ir vadošais sadarbības partneris. Projekta mērķis – veicināt viedo pašvaldību attīstību, radot viedu ēku vadības sistēmu, kas uzkrāj datus, spēj tos analizēt un vadīt ēkā vienlaicīgi dažādas iekštelpu temperatūras pēc darbinieku un apmeklētāju telpu lietošanas paradumiem, kā arī energoresursu izmaksām, tādejādi sasniedzot vismaz 10 % siltumenerģijas ietaupījumu (MWh). Projekts realizēsies līdz 2029.gadam.
* EKII projekts **“Saules elektrostaciju uzstādīšana Gulbenes pilsētā”**. Projekta mērķis ir ieviest un demonstrēt viedās pilsētvides tehnoloģijas, kas samazina siltumnīcefekta gāzu emisijas. Projekta ietvaros saules paneļu uzstādīšana paredzēta astoņās Gulbenes novada pašvaldības ēkās: Gulbenes 2.pirmsskolas izglītības iestāde “Rūķītis”, Gulbenes novada sociālais dienests un Gulbenes labiekārtošanas iestāde, Gulbenes 3.pirmsskolas izglītības iestāde “Auseklītis”, Gulbenes novada bibliotēka, Gulbenes 1.pirmsskolas izglītības iestāde, Gulbenes novada vidusskola, Gulbenes novada Sporta pārvalde. Plānotais no atjaunojamiem energoresursiem saražotās elektroenerģijas apjoms 52,50 MWh/gadā. Projekta ieviešanas rezultātā plānotais CO2 emisiju samazinājums 5,723 tCO2/gadā.
* Atveseļošanās fonda projekts **“Atbalsta pasākumi cilvēkiem ar invaliditāti mājokļu vides pieejamības nodrošināšanai”** (projekta Nr. 3.1.2.1.i.0/2/24/I/CFLA/008). Projekta mērķis ir nodrošināt atbalstu sešu mājokļu pielāgošanai personām ar invaliditāti Gulbenes novadā, kurām ir kustību traucējumi, uzlabot nodarbinātības iespējas un pieejamību pakalpojumiem, tādējādi sekmējot dzīves kvalitāti un cilvēktiesību ievērošanu. Projekta realizācija paredzēta līdz 2026.gada 30.jūnijam.
* ERAF projekts **“Sociālo mājokļu atjaunošana Gulbenes novadā”** (projekta Nr. 4.3.1.3/1/24/A/020 ). Projekta mērķis ir nodrošināt cilvēka cienīgiem dzīves apstākļiem atbilstoša mājokļa pieejamību sociāli un ekonomiski maz aizsargātām personām un samazināt rindas šādu mājokļu izīrēšanai Gulbenes novadā. Projekta realizācija paredzēta līdz 2026.gada 30.septembrim.
* EKII projekts **“Siltumnīcefekta gāzu emisiju samazināšana un energoefektivitātes uzlabošana Gulbenes novada vēstures un mākslas muzeja ēkā”** (projekta Nr. EKII-1.1/2). Projekta mērķis ir valsts nozīmes arhitektūras pieminekļa Nr. 5009 “Oranžērija”, tagadējā Gulbenes novada vēstures un mākslas muzeja ēkas Pils ielā 3, Gulbenē, energoefektivitātes uzlabošana. Projekta realizācija paredzēta 2025.gadā un 2026.gadā.

**Gulbenes novada pašvaldības 2025.gada budžeta informācija**

Gulbenes novada pašvaldības budžets ir novada domes finansiālās darbības pamatdokuments un finanšu instruments, ar kuru tā nodrošina savu autonomo funkciju izpildi, kā arī veic ekonomisko un sociālo vajadzību sabalansēšanu ar finansiālajām iespējām. Pašvaldību rīcībā ir ierobežoti un ne vienmēr visu funkciju un brīvprātīgo iniciatīvu īstenošanai pietiekami finanšu līdzekļi, pašvaldības budžeta mērķis ir pēc iespējas racionālāk attiecīgajā periodā sadalīt prognozētos pieejamos finanšu līdzekļus pašvaldības funkciju un uzdevumu izpildei un attīstībai, atbilstoši pašvaldības prioritātēm un uzdevumiem.

Gulbenes novada pašvaldības budžets 2025.gadam sastāv no pamatbudžeta, kuru veido

ieņēmumu, izdevumu un finansēšanas daļa, un no ziedojumu un dāvinājuma budžeta.

**Pamatbudžeta ieņēmumi**

Gulbenes novada pašvaldības 2025.gada budžetā tiek prognozēti ieņēmumi 41 425 113 *euro* apjomā (bez naudas līdzekļu atlikumiem uz gada sākumu un saņemtajiem kredītiem) jeb ar 4,7 % pieaugumu pret 2024.gada budžeta ieņēmumu daļas precizēto plānu, līdz ar to 2025.gadā pašvaldības prognozēto ieņēmumu palielinājums pret precizēto plānu sastāda 1 862 463 *euro*.

Pašvaldības pamatbudžeta ieņēmumu daļa sastāv no nodokļu ieņēmumiem, ieņēmumiem no uzņēmējdarbības un īpašuma, pašvaldību nodevām, ieņēmumiem no naudas sodiem, pārējiem nenodokļu ieņēmumiem, ieņēmumiem no pašvaldības īpašuma iznomāšanas un pārdošanas, valsts budžeta transfertiem, pašvaldību budžetu transfertiem, kā arī budžeta iestāžu pašu ieņēmumiem.

***10 .attēls***

**Ieņēmumi no iedzīvotāju ienākuma nodokļa,** atbilstoši Finanšu ministrijas aprēķiniem, 2025.gada pašvaldības budžetā plānoti 14 459 935 *euro* apjomā, palielinājums pret precizēto 2024.gada plānu ir 4,9 % jeb 676 911 *euro.* Pašvaldībām no kopējās iekasētā iedzīvotāju nodokļa summas 2025.gadā tiks atskaitīti 78 %, 22 % - novirzīti valstij, atskaitījumu proporcija pašvaldībām ir par 3% lielāka nekā 2024.gadā. 2025.gadā iedzīvotāju ienākumu nodokļa pārpilde, ja tāda būs, nevarēs tikt izmantota kārtējā budžeta gada izdevumu segšanai, bet būs novirzāma pašvaldības aizņēmumu saistību dzēšanai nākamajā budžeta gadā, par ko būs pieņemams atsevišķs domes lēmums.

**Nekustamā īpašuma nodokļa ieņēmumi** 2025.gadā prognozēti1 355 229 *euro*, palielinājums pret precizēto 2024.gada plānu ir 1,04 % jeb 13 929 *euro.* Prognoze veikta, pamatojoties uz 2024.gada faktiskajiem ieņēmumiem.

Tāpat kā iepriekšējos gados, pēc Pašvaldības 2021.gada 30.septembra saistošo noteikumu Nr. 21 “Par nekustamā īpašuma nodokļa atvieglojumiem un to piešķiršanas kārtību Gulbenes novadā” noteikumu nosacījumiem, plānots piešķirt nekustamo īpašumu nodokļa atvieglojumus no taksācijas gadam aprēķinātās nekustamā īpašuma nodokļa summas šādām nekustamā īpašuma nodokļu maksātāju kategorijām norādītajos apmēros:

* personai, kurai ar Gulbenes novada Sociālā dienesta lēmumu piešķirts maznodrošinātas personas statuss (par mājokli un tam piekritīgo zemi) – 70 %;
* personai ar pirmās vai otrās grupas invaliditāti (par mājokli un tam piekritīgo zemi deklarētajā dzīvesvietā) – 50 %;
* fiziskai personai, kurai ir kopīga deklarētā dzīvesvieta ar personu ar I. vai II. grupas invaliditāti, kura ir šīs personas vai tās laulātā bērns, mazbērns, brālis, māsa, laulātais, kāds no vecākiem vai vecvecākiem, par nodokļa objektu, kurā nodokļa maksātājam ar minēto personu ir kopīga deklarētā dzīvesvieta– 50 %;
* Černobiļas atomelektrostacijas avārijas seku likvidēšanas dalībniekiem (par mājokli un tam piekritīgo zemi deklarētajā dzīvesvietā) – 50 %;
* personai, kurai (pašai vai kopā ar laulāto) vai viņas laulātajam taksācijas gada 1.janvārī ir trīs vai vairāk bērnu vecumā līdz 18 gadiem (arī aizbildnībā vai audžuģimenē ievietoti bērni) vai bērni līdz 24 gadu vecumam, kuri iegūst vispārējo profesionālo vai augstāko izglītību, par nodokļa objektu, kurā fiziskai personai vai tās laulātajam ir deklarēta dzīvesvieta kopā vismaz trim no minētajiem bērniem – 90 %;
* 1991.gada barikāžu dalībniekiem par nodokļa objektu, kurā deklarēta fiziskās personas dzīvesvieta – 50 %;
* vientuļam pensionāram, kuram nav Civillikumā noteikto apgādnieku par nodokļa objektu, kurā deklarēta nodokļa maksātāja dzīvesvieta – 50 %.

**Azartspēļu nodokļa ieņēmumi** 2025.gadā prognozēti 13 968 *euro* apmērā, d**abas resursu nodokļa ieņēmumi** - 245 000 *euro* apmērā. Prognoze veikta, pamatojoties uz 2024.gada faktiskajiem ieņēmumiem.

**Pašvaldības ieņēmumus no uzņēmējdarbības un īpašuma** veido ieņēmumi no dividendēm un procentu ieņēmumiem par atlikto maksājumu no atsavināto īpašumu vēl nesamaksātās pirkuma maksas daļas. 2025.gadā šie ieņēmumi prognozēti 25 153 *euro* apmērā jeb par 70,4 % mazāki nekā 2024.gadā. 2024.gadā no SIA “Balvu un Gulbenes slimnīcu” apvienības tika saņemtas dividendes gan par 2020., gan par 2021.gadu, gan caurplūstošās dividendes par 2024.gadu kopsummā 128 527 *euro*, 2025.gada ieņēmumi no dividendēm plānoti piesardzīgi.

**Ieņēmumi no naudas sodiem un sankcijām** 2025.gadā prognozēti 9 030 *euro,* kas ir par 7 % vairāk nekā 2024.gadā.

**Pārējie nenodokļu ieņēmumi** Gulbenes novada pašvaldības budžetā veidojas no piedzītiem un labprātīgi atmaksātiem līdzekļiem, piedāvājuma nodrošinājuma izsolēs, konkursos un citiem dažādiem nenodokļu ieņēmumiem. Šie ieņēmumi 2025.gadā prognozēti 59 523 *euro* apmērā, samazinājums pret precizēto 2024.gada plānu ir 41,8 % jeb 42 799 *euro.* 2025.gada budžetā netiek ieplānoti līgumsodi un procentu maksājumi par saistību neizpildi, ieņēmumi no zaudējumu atlīdzības par videi nodarītajiem zaudējumiem, kas arī attiecināmi uz pārējiem nenodokļu ieņēmumiem. Šie ieņēmumi nepieciešamības gadījumā budžetā tiek iekļauti ar budžeta grozījumiem.

**Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas** 2025.gada pašvaldības budžetā plānoti 815 000 *euro* apjomā, tajā skaitā 150 000 *euro* ieņēmumi plānoti no ēku un būvju īpašumu pārdošanas, 400 000 *euro* no zemes īpašumu pārdošanas, 150 000 *euro* no mežu īpašumu pārdošanas, 115 000 *euro* no pašvaldību kustamā īpašuma un mantas realizācijas. Ieņēmumu samazinājums pret precizēto 2024.gada plānu ir 24,7 % jeb 266 726 *euro.*

**Pašvaldību saņemtie transferti no valsts budžeta daļēji finansētām atvasinātām publiskām personām un no budžeta nefinansētām iestādēm** 2025.gadā plānoti 16 848 *euro* apmērā – ieņēmumi projekta “Enerģijas līdzsvars” aktivitāšu nodrošināšanai.

Vislielāko Gulbenes novada pašvaldības budžeta ieņēmumu daļu veido **Valsts budžeta transferti** – 20 628 348 *euro,* kas ir 49,80 % no kopējiem ieņēmumiem. Pašvaldības budžetā ir ieplānotas šādas mērķdotācijas un dotācijas, t.sk. ar kompensējošo mehānismu:

|  |  |
| --- | --- |
| **Ieņēmumi no valsts budžeta transfertiem** | ***euro*** |
|  **Pašvaldību saņemtie valsts budžeta transferti,** **tajā skaitā** | **8 075 231** |
|  Dotācija Mūzikas skolai (8 mēnešiem) | 189 470 |
|  Dotācija Mākslas skolai (8 mēnešiem) | 95 129 |
|  Dotācija Sporta skolai (12 mēnešiem) | 314 368 |
|  Mērķdotācija Sveķu pamatskolai (8 mēnešiem) | 1 391 552 |
|  Mērķdotācija pašvaldības pamata un vispārējās izglītības iestāžu pedagogu darba samaksai un valsts sociālās apdrošināšanas iemaksām (8 mēnešiem) | 2 939 105 |
|  Interešu izglītības programmu pedagogu darba samaksai un valsts sociālās apdrošināšanas obligātajām iemaksām (8 mēnešiem) | 205 842 |
|  Mērķdotācija 5.-6. gadīgo apmācībai (8 mēnešiem) | 626 053 |
|  Tautas mākslas kolektīvu vadītājiem | 22 971 |
|  Mērķdotācija brīvpusdienām | 201 265 |
|  Mērķdotācija pašvaldībām skolu asistentiem | 50 000 |
|  Asistenta pakalpojumu nodrošināšanai personām ar invaliditāti | 528 800 |
|  Rehabilitācija vardarbībā cietušām personām | 7 600 |
|  Mērķdotācija audžuģimenei bērna uzturnaudas palielināšanai | 24 000 |
|  Mērķdotācijas feldšeru-vecmāšu punktiem | 60 372 |
|  Mērķdotācija pašvaldību autoceļiem | 904 566 |
|  Mērķdotācija nodarbinātības aģentūra (APSD) | 26 995 |
|  Mērķdotācija nodarbinātības pasākumiem (skolēniem) | 13 900 |
|  Valsts un pašvaldību vienotajam klientu apkalpošanas centram | 68 868 |
|  Dotācija projektu realizācijai (EKII) | 34 908 |
|  Speciālā dotācija pašvaldībām | 146 787 |
|  Garantētā minimālā ienākuma kompensācija | 203 290 |
|  Programma “Skolas soma” | 19 390 |
|  **Pašvaldību no valsts budžeta iestādēm saņemtie transferti Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem)** | **6 663 255** |
|  **Ieņēmumi no pašvaldību finanšu izlīdzināšanas fonda, tajā skaitā kompensācija pēc IIN koeficientiem** | **5 889 862** |

**Ieņēmumus no citām pašvaldībām** veido ieņēmumi par Gulbenes novada izglītības iestāžu sniegtajiem pakalpojumiem citās pašvaldībās deklarētajiem izglītojamajiem. 2025.gadā šie ieņēmumi prognozēti470 000 *euro* apmērā, samazinājums pret precizēto 2024.gada plānu ir 3,6 % jeb 17 677 *euro.* Prognoze veikta, pamatojoties uz datiem par citu pašvaldību izglītojamajiem Gulbenes novada izglītības iestādēs 2024./2025.mācību gada pirmajā semestrī.

**Budžeta iestāžu ieņēmumi 2025.gadā plānoti** 3 290 699 *euro* apmērā, ar minimālu pieaugumu pret precizēto 2024.gada plānu. Pašvaldības budžetā ir ieplānoti šādi ieņēmumi:

|  |  |
| --- | --- |
| **Budžeta iestāžu ieņēmumi** | ***euro*** |
|  **Ieņēmumi no citu Eiropas Savienības politiku instrumentu līdzfinansēto projektu un pasākumu īstenošanas, kas nav Eiropas Savienības struktūrfondi** | **30 400** |
|  **Ieņēmumi no budžeta iestāžu sniegtajiem maksas pakalpojumiem un citi pašu ieņēmumi,** **tajā skaitā** | **3 187 731** |
|  **Maksa par izglītības pakalpojumiem** | **377 922** |
|  Ieņēmumi no vecāku maksām (PII) | 154 962 |
|  Pārējie ieņēmumi par izglītības pakalpojumiem | 222 960 |
|  **Ieņēmumi par nomu un īri** | **668 637** |
|  Ieņēmumi par nedzīvojamā nekustamā īpašuma nomu | 239 026 |
|  Ieņēmumi no kustamā īpašuma iznomāšanas | 2 918 |
|  Ieņēmumi par zemes nomu | 103 695 |
|  Pārējie ieņēmumi par nomu un īri (arī dzīvokļu) | 322 998 |
|  **Ieņēmumi par pārējiem budžeta iestāžu sniegtajiem maksas pakalpojumiem** | **2 141 172** |
|  Maksa par personu uzturēšanos sociālās aprūpes iestādēs | 1 307 503 |
|  Ieņēmumi no pacientu iemaksām un sniegtajiem rehabilitācijas un ārstniecības pakalpojumiem | 269 |
|  Ieņēmumi par biļešu realizāciju | 148 575 |
|  Ieņēmumi par dzīvokļu un komunālajiem pakalpojumiem | 584 561 |
|  Ieņēmumi par projektu īstenošanu | 18 225 |
|  Citi ieņēmumi par maksas pakalpojumiem | 82 039 |
|  **Pārējie 21.3.0.0.grupā neklasificētie budžeta iestāžu ieņēmumi par budžeta iestāžu sniegtajiem maksas pakalpojumiem un citi pašu ieņēmumi,** **tajā skaitā** | **72 568** |
|  Sociālā rehabilitācija (bērniem) | 25 000 |
|  Citi iepriekš neklasificētie pašu ieņēmumi | 47 568 |

**Pamatbudžeta izdevumi**

 Gulbenes novada pašvaldības 2025.gada budžetā tiek plānoti izdevumi 50 979 672 *euro* apmērā (bez atmaksājamajām aizņēmumu pamatsummām). Kopējais izdevumu daļas palielinājums pret 2024.gada precizēto plānu ir 3 135 098 *euro* jeb plānotie izdevumi palielinājušies par 6,55 %.

Pašvaldības budžeta mērķis ir sadalīt plānotos finanšu līdzekļus pašvaldības funkciju un uzdevumu izpildei, ņemot vērā pašvaldības attīstības plānošanas dokumentos noteiktos rīcības virzienus un uzdevumus. Pašvaldības budžeta līdzekļi paredzēti no budžeta finansētu institūciju, t. i., pašvaldības izglītības, kultūras, sporta un veselības aizsardzības iestāžu, sociālā dienesta un bāriņtiesas, centrālās administrācijas un apvienību pārvalžu darbības nodrošināšanai, novada izglītības, sporta un kultūras pasākumu finansēšanai, infrastruktūras uzturēšanai, pabalstiem trūcīgiem un maznodrošinātiem iedzīvotājiem, investīciju finansēšanai.

Pašvaldības institūcijas 2025.gada budžeta pieprasījumus preču un pakalpojumu iegādei gatavoja 2024.gada precizētā budžeta līmenī.

***11.attēls***

Sastādot 2025.gada budžetu, iespēju robežās ņemtas vērā visu nozaru un jomu intereses, plānotie finanšu resursi sabalansēti, lai nodrošinātu un nepasliktinātu no pašvaldības budžeta finansēto institūciju – iestāžu un to struktūrvienību darbību, uzturētu infrastruktūru un plānotu tās attīstību.

**Vispārējiem valdības dienestiem** plānots finansējums3 251 404 *euro* apmērā*,* samazinājums pret 2024.gada precizēto plānu ir 246 898 *euro* jeb 7,08 %. Šajos izdevumos ietilpst izpildvaras institūciju un Dzimtsarakstu nodaļas uzturēšanas, pašvaldības vēlēšanu organizēšanas izdevumi, pašvaldības parāda procentu maksājumi, izdevumi neparedzētiem gadījumiem. Izdevumu samazinājums skaidrojams ar 2024.gadā veiktajām strukturālajām reformām.

**Sabiedriskās kārtības un drošības nodrošināšanai** plānoti izdevumi 320 280 *euro* apmērā, kas ir par 21 113 *euro* jeb 7,05 % vairāk nekā paredzēts 2024.gada precizētajā plānā. Gulbenes novada Pašvaldības policijas darbības un sabiedriskās kārtības nodrošināšanai plānoti 284 280 *euro*, t.sk. plānots uzstādīt papildus novērošanas kameras Gulbīšu parkā, lai uzlabotu kārtību un drošību, tam paredzot 5 000 *euro* finansējumu. Šajā izdevumu kategorijā iekļautas arī atskurbtuves izmaksas 12 000 *euro* (pakalpojumu nodrošina Balvu novada pašvaldība), hidrantu uzturēšanas izmaksas 9 000 *euro* apmērā (pakalpojums tiek saņemts no Gulbenes Energo Serviss SIA), Civilās aizsardzības pasākumiem 2025.gadā paredzēti 15 000 *euro*.

**Ekonomiskās darbības** nodrošināšanai 2025.gada budžetā plānoti izdevumi 3 912 058 *euro* apmērā, kas, salīdzinot ar 2024.gada precizēto plānu, pieauguši par 8,3 % jeb 299 714 *euro.* Šajā izdevumu kategorijā iekļauts finansējums:

* Mežu un parku apsaimniekošanai 80 000 *euro* – pašvaldībai piederošo mežu īpašumu inventarizāciju veikšanai, mežu izstrādei, kurināmā materiāla sagatavošanai;
* Būvvaldei 103 501 *euro* – atlīdzībai, preču un pakalpojumu apmaksai;
* Gulbenes novada pašvaldības Informācijas vadībai un sabiedriskajām attiecībām - 107 699 *euro*;
* Informācijas tehnoloģiju kompetences centra izdevumiem - 371 956 *euro*, datortehnikas, sakaru un biroja tehnikas atjaunošanai un papildināšanai visām pašvaldības iestādēm – 85 800 *euro*;
* Gulbenes novada valsts un pašvaldības vienotā klientu apkalpošanas centra darbībai –  53 320 *euro*, klientu apkalpošanas centriem pagastu teritorijās Lejasciemā, Lizumā, Rankā, Tirzā, Litenē un Jaungulbenē - 13 200 *euro*, jaunu klientu apkalpošanas centru izveidei 54 206 *euro*;
* Gulbenes novada pašvaldības aģentūrai “Gulbenes tūrisma un kultūrvēsturiskā mantojuma centrs” - 123 492 *euro*, izglītojoša un interaktīva centra “Dzelzceļš un tvaiks” darbībai 36 218 *euro*, “Stāmerienas pils” darbībai 165 038 *euro*, Stāmerienas pils LAD Sateku projektu finansējumam – 60 396 *euro*;
* Projekta “Zivju resursu pavairošana Gulbenes novada ezeros” aktivitāšu realizēšanai 10 000 *euro*;
* Ielu un ceļu uzturēšanai, atjaunošanai un pārbūvei 2 647 232 *euro*,

Lielākie plānotie ieguldījumi ceļu infrastruktūrā ir Brīvības ielas atjaunošana posmā no Parka ielas līdz Upes ielai Gulbenē – 948 401 *euro*, Litenes pagasta autoceļu Litenes stacija – Sopuļi – Jaunsilenieki un Sopuļi – Monte – Betona tilts posmu pārbūve – 406 931 *euro*, kā arī autoceļa Stradu skola – Antani pārbūve Stradu pagastā – 167 899 *euro*.

**Vides aizsardzības jomā** 2025.gadā plānots finansējums 626 465 *euro* apmērā, kas ir par 448 843 *euro* vairāk nekā 2024.gada precizētajā plānā. No tā 3 224 *euro* paredzētinotekūdeņu apsaimniekošanai, 623 241 *euro* – saņemtā dabas resursu nodokļa izlietošanai saskaņā ar Vides komisijas lēmumiem.

Pašvaldības **teritoriju un mājokļu apsaimniekošanai** 2025.gadā plānoti 12 099 746 *euro* jeb 23,73 % no pamatbudžeta izdevumiem. Tas ir par 4 268 288 *euro* jeb 54,5 % vairāk nekā šiem mērķiem paredzēts 2024.gada precizētajā plānā. Šajā izdevumu kategorijā iekļauts finansējums:

* Attīstības un iepirkumu nodaļas darba nodrošināšanai 397 564 *euro*, kopstrādes telpu uzturēšanai 4 373 *euro*, 27 166 *euro* uzņēmējdarbības atbalstam, 10 000 *euro* grantu konkursa “Uzņēmīgi” aktivitātēm;
* Īpašumu pārraudzības nodaļas darbības finansējums 736 483 *euro*, daļējai novada autotransporta uzturēšanai un autobusa iegādei atvelēti 265 139 *euro,* pilsētas vides dekorēšanai, apstādījumu atjaunošanai 42 346 *euro*;
* Labiekārtošanas iestādes darba nodrošināšanai plānoti 627 054 *euro*, pilsētas īpašumu uzturēšanai 123 974 *euro*, tajā skaitā 45 000 *euro* paredzēti konteinertipa tualetes uzstādīšanai Gulbīša parkā, pilsētas dzīvokļu remontiem 34 300 *euro*, komunālajiem maksājumiem 33 441 *euro*;
* Līdzdalības budžeta projektu īstenošanai kopsummā plānoti 176 937 *euro*, tajā skaitā Spārītes parka ietves atjaunošanai 90 776 *euro*;
* Ūdenssaimniecību uzturēšanai 2 629 *euro*;
* Pagastu un pilsētas ielu apgaismošanai 177 106 *euro*;
* Pagastu un Sveķu skolas apkures izdevumiem 660 568 *euro*, tajā skaitā 40 000 *euro* Lizuma pagasta apkures sistēmas sakārtošanai, 185 968 *euro* Lejasciema apkures katla uzstādīšanai (atlikušie izdevumi);
* Pagastu teritoriju apsaimniekošanai 1 282 269 *euro;*
* Pagastu mājokļu apsaimniekošanas izdevumiem un dzīvokļu remontiem plānoti 695 522 *euro*;
* Druvienas muižas ēkas jumta konstrukciju pastiprināšanai, pārseguma siltināšanai, apkures sakārtošanai 250 000 *euro*;
* Ēku uzturēšanai (Stāmerienas un Galgauskas skolu ēkas, Klēts iela 6, ražošanas ēkas) 157 919 *euro*;
* Atbalsts biedrībām pēc pašvaldībā saņemtajiem iesniegumiem 11 293 *euro*;
* Finansējums dažādiem projektiem 6 314 225 *euro*, tajā skaitā:

|  |  |
| --- | --- |
| **Projekta nosaukums** | ***euro*** |
| Green Railway | 19 287 |
| Ēku siltumapgādes vieda vadība | 181 286 |
| BioFloat | 73 704 |
| Gulbenes pilsētas Gulbīšu parka rekonstrukcija (projekta izmaksas) | 67 192 |
| Gulbenes pilsētas Gulbīšu parka rekonstrukcija (ārpus projekta izmaksas) | 88 778 |
| Ielu apgaismojuma infrastruktūras atjaunošana Gulbenes novadā | 322 744 |
| Dzīvokļu izbūve Klēts ielā 6 (daudzdzīvokļu mājas būvniecība) | 80 000 |
| Sociālo mājokļu atjaunošana Gulbenes novadā | 513 878 |
| Uzņēmējdarbības publiskās infrastruktūras uzlabošana Dzelzceļa ielā un Viestura ielā | 2 642 974 |
| Uzņēmējdarbības attīstība Gulbenes pilsētā (Kalna, Raiņa un Vītolu iela) | 2 027 460 |
| Siltumnīcefekta gāzu emisiju samazināšana ar viedajām pilsētvides tehnoloģijām, II. kārta | 120 000 |
| Sabiedriskā transporta savienojuma punkta izveide | 34 000 |
| LAD Sateku projekti | 42 922 |
| Projekti, līdzfinansējums | 100 000 |

**Veselības aprūpei** pamatbudžetā plānoti 145 747 *euro*, t.sk. 65 747 *euro* feldšeru – vecmāšu punktu uzturēšanas izdevumiem un darbinieku atlīdzībai, 80 000 *euro* – projekta “Esi vesels Bānīša zemē” finansējums.

**Atpūtas, kultūras un reliģijas budžeta** kategorijā plānoti izdevumi 5 041 148 *euro* apmērā, kas ir par 1 118 758 *euro* jeb 28,52 % vairāk nekā 2024.gada precizētajā plānā. Šajā izdevumu sadaļā iekļauti sporta, muzeju, bibliotēku un kultūras jomu izdevumi, tajā skaitā:

* Sporta pārvaldei, Gulbenes novada pašvaldības sporta zāļu darbības nodrošināšanai, sporta pasākumu organizēšanai, sportistu un sporta pasākumu atbalstam 2025.gadā plānots finansējums 622 673 *euro*, sportistu un viņu treneru apbalvošanai par sasniegumiem sportā, saskaņā ar Gulbenes novada domes 2020.gada 24.septembra apstiprinātajiem noteikumiem “Par naudas balvu piešķiršanu par augstiem sasniegumiem sportā”, plānoti 10 000 *euro* un 2025.gadā pašvaldības budžetā plānots finansējums atbalsts sportam 40 000 *euro* apmērā;
* Gulbenes novada bibliotēkas un tās 17 struktūrvienību ar vienu apkalpošanas punktu Lejasciema pagasta Sinolē, darbības nodrošināšanai paredzēti 840 320 *euro*, t.sk. bibliotēku grāmatu krājumiem atvēlēti 40 415 *euro*;
* Gulbenes novada muzeju, kultūrvēsturiskā mantojuma centru izdevumiem plānoti 1 869 264 *euro,* tajā skaitā 1 488 259 *euro* projekta EKII muzeja ēkas izmaksām, arī ārpus projekta izmaksām;
* Gulbenes novada kultūras centra un pagastu kultūras/tautas namu vadītāju un darbinieku darba samaksai, kultūras/tautas namu uzturēšanai un pasākumu organizēšanai plānoti 1 057 500 *euro*, amatiermākslas kolektīvu vadītāju un speciālistu atlīdzībai, izdevumiem par precēm un pakalpojumiem 2025.gadā plānots finansējums 326 849 *euro* apmērā, Gulbenes pilsētas svētku organizēšanai plānoti 50 000 *euro*, Bānīša svētkiem 8 000 *euro*, sadarbībai ar Latvijas kultūras akadēmiju 5 050 *euro*, atbalstam kultūrai paredzēti 13 500 *euro*.

**Izglītības nozares** izdevumu īpatsvars pašvaldības budžetā nemainīgi ir lielākais – 2025.gadā tas plānots 38,06 % no kopējiem izdevumiem jeb 19 403 762 *euro*. Salīdzinot ar 2024.gada precizēto plānu, izglītības izdevumi samazinājušies par 2 929 685 *euro* jeb 13,12 %. Samazinājums skaidrojams ar to, ka Valsts budžeta mērķdotācija vispārējas, interešu izglītības, profesionālās ievirzes izglītības mākslas un mūzikas jomā, pirmsskolas pedagogu darba samaksai un Sveķu skolas pedagogu darba samaksai un uzturēšanas izdevumiem piešķirta periodam no janvāra līdz augustam, no Izglītības un zinātnes ministrijas nav saņemta informācija par mērķdotācijas apjomu mācību līdzekļu iegādei.

No izglītības nozarei piešķirtā finansējuma 60 % paredzēti darbinieku atlīdzībai, 17 % iestādes uzturēšanas izdevumiem, 20 % kapitālajiem izdevumiem. Šajā izdevumu kategorijā iekļauti:

* Gulbenes novada Izglītības pārvaldes darba samaksas un uzturēšanas izdevumu finansējums 211 719 *euro*, Izglītības un atbalsta centra (Kalpaka ielā 70a) izdevumi 107 326 *euro*, pašvaldības finansējums interešu izglītības organizēšanai 10 837 *euro*, valsts mērķdotācijas finansējuma psihologu un karjeras konsultanta astoņu mēnešu atlīdzībai 45 095 *euro*, finansējums skolēnu vasaras nometnēm 10 000 *euro*, mūžizglītības pasākumiem 17 324 *euro,* sasniegumiem izglītībā 10 000 *euro*, stipendijām 12 315 *euro;*
* Finansējums pirmsskolas izglītības iestāžu pedagogu darba samaksai, uzturēšanas izdevumiem 3 262 797 *euro*, ēdināšanai 352 849 *euro*;
* Vispārējās izglītības iestāžu pedagogu darba samaksai, izglītības iestāžu uzturēšanas izdevumiem plānoti 6 173 710 *euro*, ēdināšanas pakalpojuma nodrošināšanai izglītības iestādēs 837 461 *euro*;
* Profesionālās ievirzes izglītības iestāžu finansējums, ieskaitot pedagogu darba samaksu, 1 432 833 *euro;*
* Interešu izglītības astoņu mēnešu finansējums no valsts budžeta mērķdotācijas 201 578 *euro*;
* Sveķu pamatskolas finansējums 1 625 057 *euro*, projekta “Sveķu pamatskolas mācību vides pilnveidošana” realizēšanai 2025.gadā paredzēti 114 252 *euro*;
* Projekta “Lejasciema pamatskolas ēkas atjaunošana un energoefektivitātes paaugstināšana” realizācijai plānoti 389 584 *euro*;
* Projekta “Lejasciema un Lizuma pamatskolas infrastruktūras pilnveide un aprīkošana” realizēšanai 1 944 798 *euro*;
* Projekta “Gulbenes novada izglītības iestāžu modernizācija” izstrādei 30 000 *euro*;
* Stāķu pamatskolas energoefektivitātes paaugstināšanas projekta izstrādei plānoti 24 200 *euro*;
* Dažādu izglītības jomas projektu aktivitāšu nodrošināšanai 957 331 euro;
* Izdevumiem izglītības savstarpējiem norēķiniem plānoti 500 000 *euro* (šī summa nepieciešamības gadījumā tiks precizēta ar budžeta grozījumiem, jo vēl nav zināmas citu novadu izglītības iestāžu vispārizglītojošo programmu izmaksas vienam izglītojamajam mēnesī);
* Finansējums skolēnu pārvadājumiem (gan nokļūšanai uz un no izglītības iestādēm, gan mācību ekskursiju un sacensību, konkursu u.tml. apmeklējumiem) 592 932 *euro*;
* Pašvaldības finansējums dalībai XIII Latvijas Skolu jaunatnes dziesmu un deju svētkos, kas norisināsies 2025.gadā no 5. līdz 13.jūlijam, 95 000 *euro*;
* Skolēnu vasaras nodarbinātības pasākumiem plānoti 33 784 *euro*;
* Kultūrizglītības programmas “Latvijas skolas soma” finansējums 2024./2025.mācību gada otrajam pusgadam 19 405 *euro;*
* Gulbenes novada jauniešu centru atlīdzībai un uzturēšanas izdevumiem paredzēti 205 761 *euro*;
* Druvienas Latviskās dzīves ziņas centra darbības nodrošināšanai 26 228 *euro*;
* Citiem izglītības izdevumiem 176 043 *euro*.

**Sociālās aizsardzības** pasākumiem 2025.gada budžetā plānoti 6 179 062 *euro*, kas ir 12,12 % no kopējiem izdevumiem. Salīdzinot ar 2024.gada precizēto plānu, sociālās aizsardzības izdevumi pieauguši par 1,17 % jeb 71 499 *euro*. Šajā kategorijā iekļauti:

* Nodarbinātības Valsts aģentūras finansētā projekta “Algotie pagaidu sabiedriskie darbi” izdevumi 30 334 *euro* apmērā;
* Bāriņtiesas darba nodrošināšanai plānotie izdevumi 314 589 *euro* apmērā;
* Asistentu pakalpojumu nodrošināšanas finansējums – 491 236 *euro*, citiem sociālās aizsardzības pasākumi plānoti 87 639 *euro*;
* Pabalstiem plānots finansējums 1 200 000 *euro*;
* Sociālā dienesta darbībai plānoti 737 416 *euro*;
* Sociālās aprūpes pakalpojuma apmaksai par personu aprūpi mājās (Samarieši) plānoti 189 600 *euro*;
* Projekta “Pakalpojumu infrastruktūras attīstība Deinstitucionalizācijas plānu īstenošanai Gulbenes novadā” rezultātā izveidotas un darbojas šādas iestādes: “Grupu māja”, “Dienas aprūpes centrs”, “Specializētas darbnīcas”, kuru uzturēšanai plānots finansējums 236 292  *euro* apmērā, ģimenes atbalsta centra “Saule”, kurā tiek sniegts ģimeniskai videi pietuvināts pakalpojums, uzturēšanai plānoti 170 189 *euro*;
* Gulbenes novada sociālo dzīvojamo māju, sociālās aprūpes centru un pagastu sociālo punktu uzturēšanai 2025.gadā plānoti 2 113 773 *euro*;
* Pabalsti bijušiem domju/padomju priekšsēdētājiem un/vai vietniekiem 103 200 *euro*;
* Atbalsts Ukrainas civiliedzīvotājiem – 117 263 *euro*.

**Finansēšana**

**Finansēšanas daļu** veidonaudas līdzekļi un noguldījumi 6 008 257 *euro* (tajā skaitā naudas atlikums gada sākumā 2 078 *euro*, pieprasījuma noguldījumu atlikums gada sākumā 6 006 179 *euro)*, aizņēmumi 3 546 302 *euro* (starpība starp plānotajiem aizņēmumiem 5 154 917 *euro* un saņemto aizņēmumu atmaksu – 1 608 615 *euro*).

Gulbenes novada pašvaldības domes priekšsēdētājs A. Caunītis